Maastopyöräily - Suomen Latu Kiilopää
Maastopyöräily sopii jokaiselle ikää tai sukupuolta katsomatta. Kiilopään ja Saariselän ympäristöstä löytyy runsaasti ajettavaa niin aloittelijalle kuin konkarillekin.
Lähde ulkoilemaan lähimetsään, virkistymään luontoretkelle tai vauhdikkaammin kuntolenkille – kahdella pyörällä. Pyöräillen pääset pidemmälle, näet ja koet enemmän – läsnä ovat niin maisemat, luonnon äänet kuin tuoksutkin sekä samalla maaston tarjoamat taitohaasteet. Kiilopään ja Saariselän alueella on satoja kilometrejä maastopyöräilyyn soveltuvia retkeilyreittejä, joilla maisemat vaihtelevat vanhoista metsistä avotunturiin. Laajasta reittiverkostosta löytyy jokaiselle sopivaa ajettavaa.
Suomen Latu Kiilopäältä voit vuokrata käyttöösi perinteisen maastopyörän, fatbiken tai sähköavusteisen fatbiken HINNASTO
Kiilopään Minimarketissa on tarjolla erilaisia huolto- ja varaosia kuten sisärenkaita, ketjuja ja ketjuöljyä
Pyöriä varten löytyy pesupaikka, huolto- ja säilytystilat sekä työkaluja
Kiilopään ilmaisesta viikko-ohjelmasta löytyy myös eritasoisia opastettuja pyöräretkiä
MAASTOPYÖRÄILYOPAS 2018
Kartasta löytyy reittikartan lisäksi reittiselostukset ja vaikeusluokitus 11 reitille sekä oleellinen tieto reittien palveluvarustuksesta Saariselän ja Urho Kekkosen kansallispuiston alueelle. Kartalla olevia reittiehdotuksia ei ole erikseen merkitty maastopyöräilyreiteiksi vaan kukin reitti koostuu erilaisten urien ja polkujen yhdistelmästä.
Saariselkä - Maastopyöräilyopas 2018
Maastopyöräilyyn sopivia reittejä
Maastopyöräilyyn sopivia polkuja lähtee heti Kiilopään pihasta. Pyöräily kuuluu jokamiehenoikeuksiin, joten kansallispuiston ulkopuolella reittinsä voi valita melko vapaasti. Tästä voit ladata kartan kolmelle lähimaastossa kulkevalle omatoimireitille (reittejä ei ole merkitty maastoon).
Kakslauttasenkierros 12,5 km vaativuustaso HELPPO
Kultamaidenkierros 31 km vaativuustaso KESKIVAATIVA
Ruijanpolunkierros 15 km vaativuustaso KESKIVAATIVA
Lataa gpx-reittijälki asettamalla hiiri linkin kohdalle ja klikkaa oikeaa näppäintä. Valitse "tallenna linkki nimellä". Tallenna tiedosto omalle laitteellesi.
GPX Ruijanpolunkierros
GPX Kultamaidenkierros
GPX Kakslauttasenkierros
VASTUULLINEN MAASTOPYÖRÄILY
Urho kekkosen kansallispuistossa pyöräily on sallittu maastoon merkityillä ulkoilureiteillä sekä seuraavilla reiteillä: Kakslauttanen-Kopsusjärvi, Niilanpää-Suomunruoktu, Raja-Jooseppi-Anterinmukka, Kemihaara-Peskihaara-Keskipakat, Kemihaara-Mantoselkä, Matkailupalvelureitti: Kemihaara-Rakitsat. Talvipyöräily on sallittua lumipeitteisenä aikana kaikkialla muualla paitsi huolletuilla laduilla.
Suomen Latu seuraa Kiilopään ympäristössä kulkevilla poluilla maastopyöräilyn ja muun liikkumisen aiheuttamia kulumisvaikutuksia. Mittauspisteitä on yhteensä 24 ja niiden avulla seurataan polkujen leveydessä ja syvyydessä tapahtuvia muutoksia vuosittain. Näin mahdollisiin kulumisen aiheuttamiin ongelmiin voidaan puuttua hyvissä ajoin.
Saariselän ja Kiilopään talvireitit 2018
Saariselkä winter trails on one map!
The winter trails are made possible by Inari Municipal Business & Development Nordica, Urho Kekkonen national park, Saariselkä Nordic Ski, Suomen Latu Kiilopää, Saariselkä Booking, and Saariselkä MTB.